डेव्हिड कोलमन हेडली

डेव्हिड कोलमन हेडली (इंग्लिश: David Coleman Headley) ऊर्फ दाऊद सय्यद गिलानी (३० जून, इ.स. १९६०; वॉशिंग्टन डी.सी., अमेरिका - हयात) हा लष्कर-ए-तैयबा , तसेच त्याच्या दाव्यांनुसार पाकिस्तानी सैन्यातील अधिकारी , यांनी आखलेल्या इ.स. २००८ चे मुंबईवरील हल्ले घडवून आणण्याच्या कारस्थानांत सामील झालेला, मूळचा शिकागोचा राहणारा, पाकिस्तानी-अमेरिकन व्यक्ती आहे.

इ.स. २००८ सालातील मुंबई हल्ल्यांमधील सहभाग 
हेडली तसेच दाऊद गिलानी या नावानेही कार्यरत असणाऱ्या या दहशतवाद्याने मुंबई वरील २६/११ च्या दहशतवादी हल्ल्यात महत्तवाची भुमिका बजावली. हेडली मूळ पाकिस्तानी वंशाचा अमेरिकी नागरिक असुन २६/११ च्या दहशतवादी हल्ल्याच्या तयारी वेळी तो अमेरिकन व्यावसायिक पारपत्र ( पासपोर्ट) घेऊनच भारतात फिरत होता. पाकिस्तानी गुप्तचर संस्था आय एस आय , पाकिस्तानी दहशतवादी संस्था लष्कर ए तोयबा आणि अमेरिकन गुप्तचर संस्था या तिघांसाठी तो एकाच वेळी काम करत होता. त्याच्यावर डबल एजंट म्हणुन अमेरिकेला फसवल्याचा संरक्षण तन्यांचा अंदाज आहे. परंतु नुकत्याच झालेल्या शिकागो घटल्यात त्याने अमेरिकन न्यायालयात सोबत करार केल्याने त्यामागील संपूर्ण सत्य समजने अवघड आहे. 

हेडलीहा पाकिस्तानी वडील सद सलीम गिलानी व अमेरिकन आई सेरिल हेडली या दाम्पत्याचा मुलगा. त्याचा जन्म ३० जून १९६०ला वॉशिंग्टनला झाला. सद सलीम गिलानी हे अमेरिकेतील एका रेडिओ स्टेशनमध्ये निवेदक होते. डेव्हिडच्या जन्मानंतर गिलानी व सेरिल पाकिस्तानात गेले. तेथे दोघांचा घटस्फोट झाला आणि सेरिल एकटीच अमेरिकेत परतली व डेव्हिड त्याच्या वडिलांजवळच पाकिस्तानत राहिला.

संदर्भ व नोंदी

बाह्य दुवे 
 
 

अमेरिकन व्यक्ती
दहशतवादाच्या आरोपाखाली चौकशी झालेल्या व्यक्ती